20 लाख की पुरानी करंसी के साथ आरोपी गिरफ्तार
पुलिसने गन्नौर निवासी रामपाल के पास से पांच सौ एक हजार के 20 लाख रुपए बरामद किए हैं। आरोपी गोहाना में नोट बदलवाने के लिए आया था। नोट बदलने पर उसे एक लाख रुपए बतौर कमीशन मिलना था। पुलिस आरोपी से पूछताछ की जा रही हैं, ताकि नोट बदलने का कार्य करने वाले तक पहुंच सके।
पुलिस को बुधवार शाम को सूचना मिली थी कि एक व्यक्ति गोहाना में पुरानी करंसी बदलवाने के लिए सोनीपत रोड से गुजरने वाला है। एसआईटी प्रभारी योगेंद्र के नेतृत्व में पुलिस टीम ने सोनीपत रोड पर नई सब्जी मंडी के पास नाका लगा दिया। जैसे ही रामपाल वहां से गुजरा तो पुलिस ने उसे गिरफ्तार कर लिया। आरोपी के पास से पुलिस ने 20 लाख रुपए बरामद किए। इनमें दस लाख रुपए 500 रुपए के नोट और दस लाख रपए 1000 रुपए के नोट थे। पुरानी करंसी बरामद किए जाने के बाद पुलिस ने आयकर विभाग के अधिकारियों को सूचित किया।
सोनीपत | नोटबंदी के दौरान सभी का टारगेट था कि घर एवं अपने व्यापारिक संस्थानों में रखे पुराने नोटों को बैंक में पहुंचाकर इन्हें सुरक्षित कर ले ताकि इनकी वैल्यू बनी रहे। तब ऐसे लोगों के मन में यह बात ख्यालों से संभवत: दूर रही हाेगी कि आयकर में अपनी आय घोषित कितनी की हुई है और जमा कितनी करवा रहे हैं। अब ऐसे लोगों को खबरदार होना पड़ेगा क्योंकि आयकर विभाग ने उनसे जवाब तलबी शुरू कर दी है। विभाग की ओर से आय से अधिक संपति बैंक खातों में जमा करवाने वालों को नोटिस जारी कर दिए हैं। सभी के लिए जवाब देना अनिवार्य है, नोटिस में वे जवाब अपने मुताबिक दे सकते हैं। विभाग द्वारा पहले चरण में 270 लोगों को नोटिस भेजे गए हैं। इसके बाद दो और चरणों में भी नोटिस भेजे जा सकते हैं। इन सभी को अब पांच दिन के भीतर ऑनलाइन ही जवाब देना होगा।
आरोपी ने बताया कि पहली बार नोट बदलवाने के लिए आया था। उसे 20 लाख रुपए नरेंद्र नामक व्यक्ति ने दिए थे। कहा गया था कि वह सोनीपत रोड पर बडौता गांव के पास फ्लाइओवर के नीचे खड़ा हो जाए। जहां पर राजू नामक व्यक्ति उससे संपर्क करेगा। पुरानी करंसी उसे देनी थी। वह फ्लाइओवर तक पहुंचता, उससे पहले ही उसे गिरफ्तार कर लिया गया।
आरोपी रामपाल जमीन खरीदने का कार्य करता है। इन दिनों प्रॉपर्टी कारोबार में मंदी आई हुई है। इसलिए राजपाल पुरानी करंसी बदलकर लाखों रुपए कमीशन कमाना चाहता था। पुरानी करंसी बंद होने की जानकारी होते हुए भी वह 20 लाख रुपए लेकर गोहाना पहुंच गया। पुरानी करंसी बदलने पर उसे एक लाख रुपए बतौर कमीशन मिलना था।
सरकार की घोषणानुसार पुरानी करंसी 31 मार्च तक भारतीय रिजर्व बैंक में बदली जा सकती है। इसके लिए व्यक्ति को अपनी आय पैसा कहां से आया आदि का ब्यौरा देने के साथ-साथ अन्य औपचारिकता भी पूरी करनी होगी। ऐसे में आरोपी पुरानी करंसी कैसे बदलते थे, इस सवाल का जवाब जानने के लिए पुलिस आरोपी से रामपाल से पूछताछ कर रही है। पूछताछ में एक अन्य आदमी राजू का नाम सामने आया है, उससे भी पूछताछ की जाएगी।
गोहाना .पकड़ी गई पुरानी करंसी और आरोपी के साथ एसआईटी पुलिस।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva